Az inzulin beadása többnyire közvetlenül a bőr alá fecskendezve történik. Gyorsabb az inzulin hatáskezdete akkor, ha izomba adjuk be. Izomba kizárólag gyorshatású inzulint szabad adni speciális mérlegelési szempontok megfontolását követően! Közepes-, vagy hosszú hatástartamú inzulinok izomba történő beadása súlyos és elhúzódó vércukoresést eredményezhet! A bőr alá juttatáskor azonos hatástartamú inzulinok esetében a beadás helyétől függően különböző hatásgyorsasággal kell számolni.A leggyorsabb a felszívódás a has bőre alól, ennél lassabb a combba, illetve a karba adva. A végtag bőre alá adáskor a felszívódás gyorsasága minden esetben függ a végtag mozgásától és hőmérsékletétől -amit befolyásolhat akár zuhanyozás, vagy dörzsölés!